Source: http://www2.kauniainen.fi/dynasty/fin/cgi/DREQUEST.PHP?page=meetingitem&id=20162380-2
Timestamp: 2019-04-20 09:23:10+00:00
Document Index: 4815579

Matched Legal Cases: ['§42', '§ 43', '§ 23', '§ 92', '§ 108', '§ 234', '§ 5', '§ 77', '§ 42', '§ 116', '§ 234', '§ 5', '§ 42']

Pöytäkirja 22.08.2016
Pöytäkirja 22.08.2016/Pykälä 43
Liite 1.1. Yhtenäinen peruskoulu -loppuraportti (KV 22.8.2016)
Liite 1.2. Yhtenäinen peruskoulun työryhmän tausta-aineisto (KV 22.8.2016)
Liite 2. Arkkitehdin tilaselvitys sekä lisäselvitykset vaihtoehdoista A-3 ja A-4 (KV 22.8.2016)
Liite 3. Arvio eri vaihtoehtojen taloudellisista vaikutuksista (KV 22.8.2016)
Liite 4. Laskelma käyttökustannuksista eri vaihtoehdoissa (KV 22.8.2016)
Liite 5. Vaikutusten arviointi nykytilan ja yhtenäiskouluvaihtoehdon (B-C) osalta eri näkökulmista (KV 22.8.2016)
Oheismateriaali 1. Eriävät mielipiteet, SOV 8.6.2016 §42, Perusopetuksen yhtenäiskoulu (KV-STF 22.8.2016)
Oheismateriaali 4. Taito- ja taideaineiden opettajien kannanotto perusopetuksen yhtenäiskoulusta (KV-STF 22.8.2016)
KV 22.08.2016 § 43
1. Käsittelyt lautakunnassa ja kaupunginhallituksessa
Seuraavassa on esitetty perusopetuksen yhtenäiskouluasian käsittelyvaiheet suomenkielisessä opetus- ja varhaiskasvatuslautakunnassa sekä kaupunginhallituksessa:
SOV 7.4.2014 § 23
Lautakunta käy keskustelua yhtenäisestä peruskoulusta ja koulujen käyttäjien vaihtamisesta siten, että Kauniaisten lukio siirtyisi Mäntymäelle ja Mäntymäen koulu siirtyisi Kasavuoren koulukeskukseen. Yhtenäistä perusopetuksen koulua ja koulurakennusten käyttäjien vaihtamista päätettiin käsitellä uudelleen lautakunnan kokouksessa 23.4.2014.
Asukasilta yhtenäisestä peruskoulusta ja koulurakennusten käyttäjien vaihtamisesta päätettiin pitää Mäntymäen koulussa 15.4.2014. Nuorisovaltuusto käsitteli asiaa kokouksessaan 5.5.2014.
KH 15.4.2014 § 92
KH päätti asettaa työryhmän selvittämään ja valmistelemaan yhtenäisen peruskoulun perustamista ja lukioiden toimintaedellytysten ja yhteistyön kehittämistä.
Työryhmään nimettiin KH:n edustaja ruotsinkielisessä opetus- ja varhaiskasvatuslautakunnassa Stefan Stenberg ja suomenkielisessä opetus- ja varhaiskasvatuslautakunnassa Tiina Rintamäki-Ovaska, lautakuntien puheenjohtajat Irmeli Viherluoto-Lindström ja Johan Johansson sekä valtuuston II varapuheenjohtaja Juha Pesonen. Puheenjohtajaksi nimettiin Stefan Stenberg. Työryhmän sihteeriksi kutsuttiin sivistystoimenjohtaja Heidi Backman.
Lisäksi KH päätti yhtenäiskoulukysymyksen valmisteluun liittyen, että lähtökohdaksi tulee ottaa, että koulurakennukset säilyvät nykyisessä käytössään.
KH 6.5.2015 § 108
Työryhmä luovutti loppuraporttinsa sekä tausta-aineiston (liite 1) KH:n käsiteltäväksi.
KH päätti merkitä tiedoksi yhtenäistä peruskoulua selvittäneen työryhmän loppuraportin ja pyytää siitä lausunnot opetus- ja varhaiskasvatuslautakunnilta KH:n 15.4.2014 asettaman työryhmän toimeksiannon mukaisesti ottamalla lähtökohdaksi koulurakennusten säilymisen nykyisessä käytössä.
Lisäksi KH päätti pyytää koulurakentamiseen erikoistuneelta arkkitehdilta selvityksen tila- ja tilatarveratkaisuista ja niiden aiheuttamista kustannuksista, mukaan lukien Kasavuoren koulukeskuksen tilankäytön tehostamismahdollisuuksien selvittäminen.
KH nimesi selvitystä ohjaamaan sivistystoimenjohtajan ja yhdyskuntatoimenjohtajan.
KH 23.11.2015 § 234
KH päätti palauttaa tilaselvityksen vaihtoehto D:n selvittämiseksi:
- yhtenäinen peruskoulu Mäntymäellä (1-9)
- laajennettu lukio Kasavuoressa,
sekä pyytää arkkitehdiltä tästä vaihtoehdosta tilaselvitys ja kustannusarviot.
KH 20.1.2016 § 5
KH päätti palauttaa asian tila- ja tilatarveselvityksen sekä investointiarvion tekemiseksi vaihtoehdoista:
Kasavuoressa sekä yläkoulu että lukio 450 oppilasta, minkä suuruinen yläkoulu silloin voisi olla
Kasavuoressa sekä yläkoulu että lukio 500 oppilasta, minkä suuruinen yläkoulu silloin voisi olla.
Samalla tuli selvittää vaihtoehtojen käyttökustannusvaikutukset.
KH 27.4.2016 § 77
KH päätti merkitä edellä selostetun sekä esityslistan liitteenä olevien Kasavuoren koulukeskuksen ja Mäntymäen koulun tilaselvityksen ja yhtenäiskouluraportin tiedoksi ja saattaa raportit suomenkielisen opetus- ja varhaiskasvatuslautakunnan käsiteltäväksi.
Lautakuntaa pyydetään antamaan koulujen kehittämisselvityksistä lausuntonsa ja järjestämään yhdessä KH:n kanssa oppilaiden huoltajille kuulemistilaisuuden.
Lisäksi KH totesi, että
KH:n ja opetus- ja varhaiskasvatuslautakunnan järjestämä kuulemistilaisuus oppilaiden huoltajille (katso kappale 5).
SOV 8.6.2016 § 42
Puheenjohtaja Viherluoto-Lindström ehdotti jäsen Nysténin ja jäsen Grönblomin kannattamana, että päätösehdotukseen lisätään lausunto koulujen kehittämisselvityksistä.
Kaupunginhallituksen lautakunnalta pyytämä lausunto koulujen kehittämisselvityksistä:
Jäsen Miettinen ja jäsen Leppänen jättivät päätöksestä eriävän mielipiteen (oheismateriaali 1).
KH 15.6.2016 § 116
3. Tilavaihtoehtojen selvitykset
Työryhmän esiteltyä loppuraporttinsa KH (6.5.2015) päätti pyytää koulurakentamiseen erikoistuneelta arkkitehdilta selvityksen tila- ja tilatarveratkaisuista ja niiden aiheuttamista kustannuksista, mukaan lukien Kasavuoren koulukeskuksen tilankäytön tehostamismahdollisuuksien selvittäminen. Tehtävään otettiin arkkitehti Juha Heino (Arkkitehdit Korolainen & Heino Oy), joka on mukana Kasavuoren meneillään olevassa kiinteistökorjauksessa ja laajennusrakentamisessa. Arkkitehdin tilaselvityksessä ovat seuraavat seitsemän vaihtoehtoa:
Nykyinen toiminta jatkuu Kasavuoressa, lukiossa 400 opiskelijaa, yläkoulussa nykyinen oppilasmäärä.
Nykyinen toiminta jatkuu Kasavuoressa, lukion oppilasmäärä kasvatetaan 500:n opiskelijaan, yläkoulussa nykyinen oppilasmäärä.
Nykyinen toiminta jatkuu Kasavuoressa, lukiossa 450 opiskelijaa, yläkoulussa 285 oppilasta.
Nykyinen toiminta jatkuu Kasavuoressa, lukiossa 500 opiskelijaa, yläkoulussa 230 oppilasta.
Kasavuoreen sijoitetaan yhtenäinen peruskoulu (B) ja Mäntymäkeen sijoitetaan lukio, lukiossa 500 opiskelijaa (C).
Mäntymäkeen sijoitetaan yhtenäinen peruskoulu ja Kasavuoreen sijoitetaan lukio.
Liitteenä 2 on arkkitehdin tilaselvitys sekä lisäselvitykset vaihtoehdoista A-3 ja A-4.
Yhtenäiskoulua käsittelevät ensimmäiset laskelmat ja arviot vaihtoehdoista A-1, A-2 ja B+C (2014) tehtiin lukuvuoden 2012 - 2013 oppilasmääriin perustuen. Muutoksia vuonna 2014 tehtyihin laskelmiin on tullut seuraavissa kohdissa:
- kauniaislaisten oppilaiden määrän kasvu
- Kasavuoren laajennuksen toteutuminen
- kotikuntakorvauksen suuruus 13-15 vuotiaista oppilasta
- toiminnan kustannustaso
Seuraavassa vaihtoehtoja on tarkasteltu kiinteistöjen näkökulmasta.
(Nykyinen toiminta jatkuu Kasavuoressa, lukiossa 400 opiskelijaa, yläkoulussa nykyinen oppilasmäärä)
(Nykyinen toiminta jatkuu Kasavuoressa, lukiossa 500 opiskelijaa, yläkoulussa nykyinen oppilasmäärä)
(Kasavuoressa lukio 450 opiskelijaa, yläkoulussa 285 oppilasta)
(Kasavuoressa lukio 500 opiskelijaa, yläkoulussa 230 oppilasta)
Vaihtoehto B + C
(Kasavuoressa yhtenäinen peruskoulu, Mäntymäessä lukio 500 opiskelijaa)
(Mäntymäkeen sijoitetaan yhtenäinen peruskoulu, Kasavuoreen lukio)
Yhtenäinen peruskoulu Mäntymäellä tarvitsee Opetushallituksen yhtenäiskoulun tilanormien mukaan tilaa 6 840 hym², josta oppimisen tiloja on 3 940 hym². Tilaa tarvitaan lisää sekä yleisopetukseen että aineopetukseen (mm. toinen liikuntasali, kotitaloustilat, tekninen työ, tekstiilityö). Lisäksi kirjastoa ja henkilökunnan tiloja täytyy laajentaa. Lisätilan tarve on yhteensä n. 5 000 m². Mäntymäen koulun ruokalan laajentaminen on huomioitu tässä luvussa. Lisärakentaminen vaatii kaavamuutoksen.
4. Vaihtoehtojen kustannusarviot
Ensin mainittu kustannusarvio on tilaselvityksen mukainen, toinen yhdyskuntatoimen arvio.
Vaihtoehtojen A-3 ja A-4 osalta on laskettu myös yläkoulun osalta menetetyt kotikuntakorvaukset *).
Liite 3: Arvio eri vaihtoehtojen taloudellisista vaikutuksista
Liite 4: Laskelma käyttökustannuksista eri vaihtoehdoissa
5. Kuuleminen
KH:n ja suomenkielisen opetus- ja varhaiskasvatuslautakunnan yhdessä järjestämä kuulemistilaisuus pidettiin 23.5.2016 Kasavuoren koulukeskuksessa. Tilaisuuteen osallistui KH:n edustajien lisäksi lautakunnan jäseniä. Tilaisuudessa esiteltiin kaikki selvitetyt seitsemän eri vaihtoehtoa learning cafe -menetelmällä. Sivistystoimenjohtaja, opetuspäällikkö ja rehtorit esittelivät selvitettyjä vaihtoehtoja, joita kuulemistilaisuuteen osallistuneet kommentoivat swot-analyysia hyödyntäen. Kokouksen jälkeen huoltajilta on tullut sivistystoimenjohtajalle palautetta sähköpostitse. Yhteenveto palautteesta on oheismateriaalina 2 (vain KV:n jäsenille). Lisäksi tilaisuudessa tehty perusopetuksen yhtenäiskoulun SWOT-analyysi on oheismateriaalina 3 (vain KV:n jäsenille).
Opettajien kuulemista varten suomenkielisissä peruskouluissa ja lukiossa tehtiin sähköinen kysely tammikuussa 2015 ja toukokuussa 2016. Vastaajia vuonna 2015 oli perusopetuksessa 58 ja lukiossa 29. Vuoden 2016 kyselyyn vastasi 41 perusopetuksen opettajaa ja 23 lukion opettajaa. Kyselyissä käytettiin samoja kysymyksiä ja mahdollisuutta avoimiin vastauksiin. Perusopetuksen opettajista 65,9 % oli sitä mieltä, että yhtenäinen perusopetus tukee oppilaan oppimista, kasvua ja hyvinvointia (2015: 63,8 %), 24,4 % ei osannut sanoa (2015: 27,6 %) ja kielteisesti vastasi 9,8 % (2015: 8,6 %). Vastaajista 41,5 % mielestä ala- ja yläkoulun tulisi siirtyä toimimaan samassa kiinteistössä (2015: 41,7 %), 26,8 % ei osannut sanoa (2015: 31,7 %) ja 31,7 % kanta oli kielteinen (2015: 26,7 %). Lukion opettajista 91,3 % kannattaa lukion siirtymistä Mäntymäen kiinteistöön (2015: 96,5 %).
Taito- ja taideaineiden opettajat ovat esittäneet kirjallisen kannanoton (oheismateriaali 4) huolestaan opetustuntien riittävyydestä uuden tuntijaon astuessa voimaan sekä yhtenäisen peruskoulun ja lukion tuntikertymiin yhtenäiskouluselvityksiin liittyen.
Nuorisovaltuusto on lausunut yhtenäiskoulusta seuraavaa (14.6.2016): Nuorisovaltuusto kannattaa vaihtoehtoa B(+C) eli Kasavuoreen sijoitetaan yhtenäinen peruskoulu (B) ja Mäntymäkeen sijoitetaan lukio, lukiossa 500 opiskelijaa (C). Vaikka yhtenäiskoulu on kerralla iso menoerä, niin se on samalla investointi tulevaisuuteen. Peruskoulun on aina hyvä olla yhdessä, ja samalla lukio voitaisiin nähdä itsenäisenä toimijana. Valtuutetut kokevat, että lukiolaiselle oma rakennus on paljon houkuttelevampi vaihtoehto. Myös siirtymä ala-asteelta ylä-asteelle ei olisi niin iso jos koulut olisivat samassa rakennuksessa.
6. Yhteenveto selvityksistä
Yhtenäiskoulualoitetta on selvitetty asetetun työryhmän ja tilaselvitystä tehneen arkkitehdin toimesta. Tilaselvitys (KH 23.11.2015 § 234 ja KH 20.1.2016 § 5) osoittaa, että kaikki vaihtoehdot ovat tilojen puolesta toteutettavissa. Ainoastaan vaihtoehto D on sellainen, joka edellyttää kaavamuutosta ja jossa piha-alueet eivät ole vaihtoehdon mukaiseen toimintaan riittäviä. Lisäksi vaihtoehto D:n ratkaisu on hintatasoltaan huomattavan kallis. Kasavuoren koulukeskus jää D-vaihtoehdossa Kauniaisten ja ympäröivän alueen lukiotarpeisiin liian suureksi. Ikäluokkakehitys alueella mahdollistaa nykyisten tietojen mukaan 500 opiskelijan lukion Kauniaisiin. Tilaselvitys osoittaa myös sen, että joitakin muutoksia koulurakennuksissa tarvitaan joka tapauksessa (Mäntymäen ruokalan laajennus ja Kasavuoren koulukeskuksen ruokalan akustointi). Mäntymäen koulun asemakaavamuutostarkastelun yhteydessä on alustavasti selvitetty lähialueen liikenneolosuhteita ja tiedossa olevien tulevaisuuden rakennushankkeiden sekä mahdollisen koulun käyttötarkoitusmuutoksen vaikutuksia liikennemääriin. Liikennemäärien muutosten ei ennakoida olevan niin merkittäviä, että ne muodostaisivat esteen lukion sijoittumiselle Mäntymäkeen. Lukion tarpeenmukainen pysäköinti on järjestettävissä koulun pihalle. Yhtenäiskoulun sijoittaminen Mäntymäkeen aiheuttaa tarpeen henkilökunnan pysäköintitilan lisäämiseen. Lisäksi tulee huomioida oppilasmäärän kasvun mukanaan tuoma huoltajien saattoliikenteen määrän lisääntyminen.
Liitteessä 5 on tehty vaikutusten arviointia nykytilan ja yhtenäiskouluvaihtoehdon (B-C) osalta seuraavista näkökulmista: oppilas & huoltaja, organisaatio, opetus, tilat, kiinteistöjen kunnostamistarpeet, henkilöstö, käyttötalous, investoinnit.
Kuntalain 14 §:n mukaan valtuusto vastaa kunnan toiminnasta ja taloudesta sekä käyttää kunnan päätösvaltaa. Valtuuston päätösvaltaan kuuluu mm. kunnan hallinnon järjestäminen ja kunnan taloudellinen vallankäyttö.
KH esittää KV:lle, että suomenkieliseen opetustoimeen perustetaan perusopetuksen yhtenäiskoulu, sekä toiminnan jatkamista erillisissä rakennuksissa ja lukion oppilasmäärän lisäämistä nykyisen rakennuksen sallimissa puitteissa.
Valt. Viherluoto-Lindström ilmoitti vastustavansa KH:n pohjaehdotusta, koska ehdotuksen taloudelliset vaikutukset puuttuvat ja ehdotti suomenkielisen opetus- ja varhaiskasvatuslautakunnan 8.6.2016 § 42 tekemän ehdotuksen mukaisesti, että suomenkieliseen opetustoimeen perustetaan perusopetuksen yhtenäiskoulu, ja että koulu sijoittuu Kasavuoren koulukeskukseen. Lisäksi hän ehdotti, että Kauniaisten lukio siirtyy toimimaan Mäntymäen koulun kiinteistöön ja että päätöstä edellyttävät toimenpiteet kustannuksineen sisällytetään vuoden 2017 talousarvioon.
Valtuutetut Peltovirta ja Alapappila kannattivat valt. Viherluoto-Lindströmin ehdotusta.
Merkittiin, että asiakirjojen liitteessä 2 "Arkkitehdin tilaselvitys sekä lisäselvitykset vaihtoehdoista A-3 ja A-4 (KV 22.8.2016)" on vaihtoehtoa A-3 koskeva numerovirhe, eli lisäselvityksen ensimmäisen sivun neljännen kappaleen alun pitää kuulua "Lukion opiskelijamäärän nousu 450 opiskelijaan kasvattaa valtionosuuksien määrää 291 683 eurolla."
Valt. Miettinen ilmoitti kannattavansa yhtenäiskoulun perustamista, mutta ehdotti asian palauttamista lautakunnalle lisäselvityksiä varten muun muassa koska KH:n pohjaehdotuksesta puuttuvat ehdotuksen taloudelliset laskelmat ja vaihtoehtojen vertailu.
Puheenjohtaja totesi, että valt. Miettisen palautusehdotus ei saanut kannatusta, jolloin se raukesi.
Keskustelun kuluessa useat valtuutetut (Pesonen, Berg, Ant-Wuorinen, Jääskeläinen, Tuohioja, Nystén, Herkama) käyttivät puheenvuoron asiassa.
Valt. Ala-Reinikka ehdotti asian palauttamista jotta selvitettäisiin kiireellisessä järjestyksessä, mitä pedagogisia ja taloudellisia vaikutuksia ehdotuksella on sekä mihin säästötoimenpiteisiin on ryhdyttävä kaupungin talouden tasapainottamiseksi. Tällöin on myös selvitettävä miten monta lukiolaista voidaan ottaa Kasavuoren koulukeskukseen vastikään suoritetun laajennuksen jälkeen yläkoulun kokoa (342 oppilasta) pienentämättä sekä tämän lisääntyneen lukion oppilasmäärän vaikutus kaupungin talouteen.
Valt. Wahlstedt kannatti valt. Ala-Reinikan palautusehdotusta.
Puheenjohtaja totesi asiassa tehdyn kannatetun palautusehdotuksen ja pyysi puheenvuorojen kohdistamista tähän.
Valt. Miettinen ehdotti valt. Ala-Reinikan palautusehdotukseen lisäystä vertailun tekemisestä myös muihin virkamiesten esittämiin vaihtoehtoihin.
Puheenjohtaja totesi, että valt. Miettisen lisäysehdotus ei saanut kannatusta, jolloin se raukesi.
Palautusehdotusta koskevassa äänestyksessä, jossa asian palauttamista kannattavat äänestivät "jaa" ja sitä vastustavat äänestivät "ei", palautusehdotus voitti äänin 33-1 (Alapappila), yhden valtuutetun (Berg) äänestäessä tyhjää.
Puheenjohtaja totesi valtuuston päättäneen asian palauttamisesta ja asian käsittelyn päättyneen.
KV päätti palauttaa asian jotta selvitettäisiin kiireellisessä järjestyksessä, mitä pedagogisia ja taloudellisia vaikutuksia ehdotuksella on sekä mihin säästötoimenpiteisiin on ryhdyttävä kaupungin talouden tasapainottamiseksi. Tällöin on myös selvitettävä miten monta lukiolaista voidaan ottaa Kasavuoren koulukeskukseen vastikään suoritetun laajennuksen jälkeen yläkoulun kokoa (342 oppilasta) pienentämättä sekä tämän lisääntyneen lukion oppilasmäärän vaikutus kaupungin talouteen.